Verskille in mense se geloofs-uitkyk [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Vrae en menings oor die Bybel > Verskille in mense se geloofs-uitkyk
View Full Version : Verskille in mense se geloofs-uitkyk
Philip en 143??... ai, kan nie nou die hele nommer onthou nie, dis nogal aardig om met 'n nommer te praat, :lol:
So waarom verskil die kinders van God? Almal "eet" skynbaar nie ewveel aan die Woord nie en is nie almal eweveel deur die gewoonte geoefen om die geeste van mekaar te onderskei nie. Verder het die satan seker gemaak deur die instellings en gebruike van die verskillende denominasies dat die kinders van God, op 'n baie kwesbare tyd van hul leeftyd, deelneem aan praktyke ( wat ek elders genoem het (http://bibleforums.org/showthread.php?t=100940)) wat verseker hulle sal nie geestelike insig he nie, om van die onderskeiding van die geeste nie eers te praat nie. - Satan se hoofdoel, dink ek, is om die kinders van kragteloos te maak wat hy wat satan is vrees die openbaarmaking van die seuns en dogters van God terwyl die res van die skepping met reikhalsende verwagting daarna verlang! ( Rom. 8:19 )
In Jesus se gebed soos aangeteken in Johannes 17 vind ek nie dat Hy spasie gelaat het daarvoor dat elke ou maar kan glo wat hy van hou nie en as daar Een is Wie se gebed beantwoord word, dan is dit Hy! My afleiding is dus dat hulle wat so verdeeld is, nie die huishouding van God is nie, maar die sendingveld.....daar moet tog maniere wees waaraan ons die sendingveld kan uitken - hulle verdeeldheid is maar een! :)
Ons verskil in ons geloofs uitkyk want ons verstaan slegs ten dele..1 Kor 13:9 (http://bibledatabase.org/cgi-bin/bib_search/bible.cgi?BIBLE=1&BOOK=46&CHAP=13&SEARCH=jesus king lord&Read=Read&FIRST=OK&HV=9) Want ons ken ten dele en ons profeteer ten dele.
1 Kor 13:10 (http://bibledatabase.org/cgi-bin/bib_search/bible.cgi?BIBLE=1&BOOK=46&CHAP=13&SEARCH=jesus king lord&Read=Read&FIRST=OK&HV=10) Maar as die volmaakte gekom het, dan sal wat ten dele is, tot niet gaan.
1 Kor 13:12 (http://bibledatabase.org/cgi-bin/bib_search/bible.cgi?BIBLE=1&BOOK=46&CHAP=13&SEARCH=jesus king lord&Read=Read&FIRST=OK&HV=12) Want nou sien ons deur 'n spieël in 'n raaisel, maar eendag van aangesig tot aangesig. Nou ken ek ten dele, maar eendag sal ek ten volle ken, net soos ek ten volle geken is.
Miskien is dit sodat ons liefde teenoor ons naaste kan beoefen?? :hmm:
Dalk om ons nederig te hou.... om die skrif te bly ondersoek en nooit te kom by die punt van "Nou het ek ge-arrive" nie ;)
Van liefde gepraat, die liefde is outomaties die geregtigheid wat weer die ewige lewe is! (http://www.oppiweb.com/dirkmuller/index.php?option=com_content&task=view&id=17&Itemid=31) Op die pad van geregtigheid is lewe, en die rigting van dié pad is onsterflikheid. Spr.12:28
Sep 29th 2007, 10:29 AM
CFJ, ek wag nog steeds vir die reaksie. Ek sal baie gentereseerd wees om te hoor wat jou reaksie is.
Sep 29th 2007, 01:15 PM
Jip 14390876, ek was bietjie langer weg as wat ek gereken het, was Donderdag laas hier, jammer daaroor. Ons gesels gou weer!
Sep 29th 2007, 02:52 PM
Wegbreeek van die katolieke was 'n goeie ding en meer as geregverdig volgens my. Ek glo nie in "groot kerk organisasies" nie en was die stigting van 'n protestantse dier geen hernuwing nie....aan die ander kant as mens een van die dienste kon bywoon daardie tyd, sou mens regtigwaar kon se, maar ek was nie daar daai tyd nie - wat ons nou het is net so erg!
Oct 1st 2007, 06:15 AM
Persoonlik glo ekself, die enigste noodsaaklike doop, is die doop in Jesus se liggaam (1Kor 12:13, Rom 6:3-4, Kol 2:11-12, Gal 3:27, 1Pet 3:20-21). Daar is heelwat Skrif daaroor en in baie gevalle word die doop met water in die plek geplaas van hierdie doop wat nie met hande verrig kan word nie. Vir my persoonlik is daar nie 'n groot saak met die groot- of die kleindoop nie, maar dat jy jou doop moet verstaan. Ons mag nie 'n wet of 'n werk van die doop met water maak nie, hier is die redes...
Gal 2:20-21 Ek is met Christus gekruisig, en ék leef nie meer nie, maar Christus leef in my. En wat ek nou in die vlees lewe, leef ek deur die geloof in die Seun van God wat my liefgehad het en Homself vir my oorgegee het. (21) Ek verwerp nie die genade van God nie; want as daar geregtigheid deur die wet is, dan het Christus tevergeefs gesterwe.
Rom 11:6 En as dit deur genade is, dan is dit nie meer uit die werke nie; anders is die genade geen genade meer nie. En as dit uit die werke is, dan is dit nie meer genade nie; anders is die werk geen werk meer nie.
Rom 4:2-5 Want as Abraham uit die werke geregverdig is, het hy iets om op te roem, maar nie teenoor God nie. (3) Want wat sê die Skrif? Abraham het in God geglo, en dit is hom tot geregtigheid gereken. (4) Maar aan hom wat werk, word die loon nie na guns toegereken nie, maar na verdienste; (5) aan hom egter wat nie werk nie, maar glo in Hom wat die goddelose regverdig, word sy geloof tot geregtigheid gereken.
So kan ons ook nie geregverdig word uit enige werk wat ons doen nie... en dit sluit die doop met water in. Persoonlik glo ek die konteks van die water in Johannes 3:5, wys nie op die doop nie, maar op die vleeslike geboorte. Mens moet kyk waaroor die gesprek tussen Jesus en Nikodémus gehandel het...
Joh 3:3-8 Jesus antwoord en sê vir hom: Voorwaar, voorwaar Ek sê vir jou, as iemand nie weer gebore word nie, kan hy die koninkryk van God nie sien nie. (4) Nikodémus sê vir Hom: Hoe kan 'n mens as hy oud is, gebore word? Hy kan tog nie 'n tweede keer in die skoot van sy moeder ingaan en gebore word nie? (5) Jesus antwoord: Voorwaar, voorwaar Ek sê vir jou, as iemand nie gebore word uit water en Gees nie, kan hy in die koninkryk van God nie ingaan nie. (6) Wat uit die vlees gebore is, is vlees; en wat uit die Gees gebore is, is gees. (7) Moenie jou verwonder dat Ek vir jou gesê het, julle moet weer gebore word nie. (8 ) Die wind waai waar hy wil, en jy hoor sy geluid, maar jy weet nie vanwaar hy kom en waarheen hy gaan nie. So is elkeen wat uit die Gees gebore is.
Aanvanklik het Jesus net gesê mens moet weer gebore word. Nikodémus het dit nie verstaan nie en die res van die gesprek het gehandel oor die verskil tussen die vleeslike en geestelike geboorte.
Dat dit op die doop met water kan dui is moontlik, maar dan moet mens in konteks gaan kyk na die werke wat die mens kan doen om gered te word en wat die Skrif daaroor sê. Eers dan kan mens die konteks begin verstaan en oor daardie rede maak dit vir my persoonlik meer sin dat dit handel oor mens se twee geboortes in hierdie lewe. Dit kan ook simbolies op die doop wys. Die vraag sal altyd wees, watter doop, daar is meer as een doop in die Skrif en daar is byvoorbeeld minstens 5 dope wat met presies dieselfde Griekse woord aangedui word, baptizo? Is dit die doop in Jesus se liggaam (1Kor 12:13), die doop met water (Mat 3:11), die doop met die Heilige Gees (Mat 3:11), die doop met vuur (Mat 3:11) of die kruisdood van Jesus (Luk 12:50)?
Die doop met water is reg en goed, solank dit net nie 'n werk tot redding word nie en dit is nodig en stigtend dat mens dit wel doen. Op geen stadium wil ek beweer mens moet jou nie laat doop nie. Daar is ongelukkig mense wat groot- en/of klein gedoop is, wat nooit die Here sal sien nie, omdat hulle roem in hulle doop en nie in die kruis nie...
Gal 6:14-15 Maar wat my betref, mag ek nooit roem nie, behalwe in die kruis van onse Here Jesus Christus, deur wie die wêreld vir my gekruisig is en ek vir die wêreld. (15) Want in Christus Jesus het nòg die besnydenis nòg die onbesnedenheid enige krag, maar 'n nuwe skepsel.
Alhoewel baie nie die verband tussen die doop en besnydenis erken nie, glo ek wel dat daar 'n verband is. In Christus het nóg die doop met water nóg die ongedooptheid met water enige krag, maar 'n nuwe skepsel. Kyk waarop roem Paulus hier en kyk wat skryf hy...
1Kor 1:17-18 Want Christus het my nie gestuur om te doop nie, maar om die evangelie te verkondig, nie met wysheid van woorde nie, sodat die kruis van Christus nie verydel mag word nie. (18) Want die woord van die kruis is wel dwaasheid vir die wat verlore gaan, maar vir ons wat gered word, is dit die krag van God;
Net voor Jesus gekruisig was, het Hy die volgende gesê...
Mar 10:38-39 Maar Jesus sê vir hulle: Julle weet nie wat julle vra nie. Kan julle die beker drink wat Ek drink, en gedoop word met die doop waarmee Ek gedoop word? (39) En hulle antwoord Hom: Ons kan. Maar Jesus sê vir hulle: Dis waar, die beker wat Ek drink, sal julle drink, en met die doop waarmee Ek gedoop word, sal julle gedoop word;
Sy kruisiging was Sy doop...en die doop waarmee Hy gedoop is, sal ons ook mee gedoop word. Dit is wanneer die mens sterf in sy vlees en Jesus aanneem, die oomblik wanneer mens in Sy liggaam in gedoop word, die liggaam wat vir ons gekruisig is, daarom moet ons net in die kruis roem en niks anders nie!
Oct 1st 2007, 07:52 AM
As daar al ooit iets op hierdie forum was wat my hart laat oorloop het met vreugde, dan is dit hierdie antwoord wat Jesus jou deur die diens van Sy dienskneg, broeder CFJ gestuur het!
Enigste rede waarom ek nou hierdie eiertjie van my kant af kom le is omdat die Woord se dat mens kan gaan op die getuienis van twee of drie en ek jou wil aanmoedig om daardie Woord aan te neem asof uit die hart van God! Amen.
Apr 20th 2013, 06:56 PM
Ek grawe nou in die ou drade rond.:D
Die belangrikste en 'n groot troos vir my oor hierdie saak is hierdie gedeelte wat Paulus geskryf het:
Volgens die genade van God wat aan my gegee is, het ek soos 'n bekwame boumeester die fondament gelê, en 'n ander bou daarop; maar elkeen moet oppas hoe hy daarop bou. Want niemand kan 'n ander fondament lê as wat daar gelê is nie, dit is Jesus Christus. En as iemand op dié fondament bou goud, silwer, kosbare stene, hout, hooi, stoppels— elkeen se werk sal aan die lig kom, want die dag sal dit aanwys, omdat dit deur vuur openbaar gemaak word; en die vuur sal elkeen se werk op die proef stel, hoedanig dit is. As iemand se werk bly staan wat hy daarop gebou het, sal hy loon ontvang; as iemand se werk verbrand word, sal hy skade ly; alhoewel hy self gered sal word, maar soos deur vuur heen. [1Kor 3:10-15]
Elkeen kan maar aankarring soos hy wil en sy eie storie verkondig, maar as hy met die fondament karring, gaan God hom uithaal. Die oomblik wat iemand begin verkondig dat daar meer as een pad na God toe is, het hy groot moeilikheid. Daar is ouens wat dit al preek. (Carlton Pearson is een. Hier is 'n aanhaling uit een van sy boeke: "...the operative idea here is that there is a right and wrong theology -- a right God and a wrong God. But this is an invalid premise. All versions of God are the same thing: A HUMAN INTERPRETATION OF THE UNIVERSAL CONSCIOUSNESS.") Na my mening kan dit die onvergeeflike sonde wees, as die ou 'n wedergebore Christen is/was en boonop homself as 'n leermeester voorhou. Siele is vir God kosbaar en iemand wat 'n ander hel toe help, berokken Hom groot skade.
Het enigiemand dalk 'n ideë oor wat die kosbare goed is waarmee gebou word wat Paulus van praat? En wat is die hout, hooi en stoppels? Wat is die loon en watter skade kan iemand ly? Laasgenoemde dink ek handel oor loon en skade in die hemel.
Jis hierdie het verrykende implikasies en daar is baie interessante vrae wat hieruit voortspruit soos bv. Hoekom is Jesus die enigste weg? Om vir iemand te vertel, omdat die Bybel so sê, gaan nie werk nie. Wat dink julle is die rede? Daar moet 'n logiese verduideliking wees daarvoor.
Apr 20th 2013, 08:33 PM
Meditator, jy het gaan diep grawe vir die draad...:lol:
Interessante draad egter.
Een van die redes, dink ek, hoekom daar so baie denominasies is, is omdat meeste "groeperings" nie verby hul "founding fathers" kan verby kyk nie. Byvoorbeeld, die Calviniste sal oor 'n nuwe verstaan sê, "Calvin het dit nie gesien nie, so ons sien dit ook nie". Die Lutherane sê "Luther het dit nie gesien nie, so ons sien dit ook nie", en so masjeer elke groepering op die tempo van sy eie drom....:hmm:
Apr 20th 2013, 09:53 PM
My soektog is na krag (dunamis). Christene praat en stry baie oor belangrike en minder belangrike goed, maar waar is die Jack Coe's, Smith Wigglesworths en John G Lakes van ons generasie? Ek kry so die gevoel dat God iets is wat almal oor teoretiseer en filosofeer. Daar is vele dogmas wat die afwesigheid van God se krag vandag probeer verklaar, maar al die verduidelikings is almal intellektueel onbevredigend.
Wat het geword van die Handelinge kerk? God sê dan dat Hy nie verander nie. Sy woord verander nie. Wat gaan aan?
Ek dink die rede daarvoor is dat die kerk te veel deel van die wêrld is en oop is vir komprimie. Kyk, om mense om ons te kan beryk met ons getuienis moet die kerk tot 'n mate in die stroom van die wêreld wees. Ons kan ons self nie so afsny en "heilig" hou dat ons nie meer dat ons mense afskrik nie. Ek dink dit us waar die kerk die meeste sukkel. Om daai balans te hê tussen heilig wees en toereikbaar.In 'n poging om meer mense na die kerk te lok, het die kerk daai standaard van heiligheid verloor. Wanneer mense deur swaar tye gaan moet die kerk die eerste een wees om sy hand op te steek en te sê "kom ons help."
Ek dink eintlik hardop so ek is nie seker of dit alles sin maak nie.
Apr 25th 2013, 07:41 AM
Miskien sal die artikel vir jou 'n bietjie lig werp op die onderwerp. Dit is redelik lank, so ek plaas maar die link na die artikel op my webtuiste. http://shamaministries.org.za/wp/moses-2-oor-grondbeginsels/moses-2-vers-6-hoe-verkry-ek-die-krag-van-god/
Apr 27th 2013, 06:06 AM
Daardie artikel maak die aanname dat wanneer mens dunamis soek, jy selfsugtig is. Dis nie noodwendig nie waar nie. Wat moet ek doen om dit te kry? Is daar 'n manier? Ek huiwer om die woord formule te gebruik, want dis beslis nie dit nie.
Apr 27th 2013, 11:31 AM
Jy moet nie die artkel lees en dink dit is net vir mense wat selfsugtig na die HERE se krag soek nie. Dit is verseker nie die rede nie. By my Bybelskool kry ek dierbare mense wat verseker nie selfsugtig is nie, maar tog is die antwoord dieselfde vir almal. Die dunamis krag wat jy soek, kan slegs verkry word by die kruis. Daar is nie 'n ander manier om dit te verkry nie. 1 Korintiërs 12 beskryf wat die manifestasie van daardie krag gaan wees, en dit gaan verseker verskillend by elke persoon wees. My hele punt is dat jy moet verstaan wat by die kruis gebeur het, en wat dit vir ons beteken. Jesus het daar gesterf, en so moet ek ook sterf voordat ek kan beweeg in die gawes van die Heilige Gees. Ek het 'n uittreksel uit 'n ander artikel aangeheg wat dit verder bespreek.
Wat doen ons vandag wanneer iemand tot bekering kom. Hoe maak ons dissipels van mense?
My ondervinding is dat die persoon kom uit na 'n oproep deur die prediker of soortgelyke persoon, en doen 'n gebed om Jesus aan te neem. Daarna word hy geleer 'n Christen doen nie die volgende nie: Rook, drink, steel, vloek, en nog baie ander moenies. Die persoon moet hard werk, bid, Bybel lees, dienste bywoon, sy tiende gee, en oor die algemeen net goed wees. Die persoon trou, kry 'n goeie geleerdheid, 'n goeie werk, dien die HERE deur Sondagskool, tienerkerk, helper of by wat ook al betrokke te raak. Die persoon maak sy kinders groot, tree af, en gaan dood.
Nou mag julle dalk vra maar wat is fout daarmee. Baie. Handelinge 1 vers 8 leer ons dat ons Krag sal ontvang wanner die Heilige Gees oor ons kom. Waar is dié Krag? Jou lewe is leeg sonder Krag. Kom ons kyk 'n bietjie na ons eie lewe. Sukkel ons nog met sondes soos trots, skinder, jaloesie, eie geregtigheid, en onverdraagsaamheid wat ons nie los van kan kom nie. Hoe probeer ek die probleem oplos? Lees meer Bybel. Bid meer. Lees boeke wat belowe dat ek sal ophou met die sonde. Luister bandjies. As dit nie help nie gaan ons vir berading en word ons vertel om maar te volhard in gebed en vas. Wat leer die Bybel ons. Matt 10: 38 En wie sy kruis nie neem en agter My volg nie, is My nie waardig nie.
Die Bybel sê nie dat ons dit altyd maklik gaan hê nie. Dit gaan my iets kos. Dit gaan my kos om my kruis op te neem en te sterf. Ons sien altyd net die kruis as die kruis wat Jesus op gesterf het en so vir ons sondes betaal het. Ons sien net wat Hy vir ons gedoen het vir die vervulling van die verbond, maar ons sien nie die kruis as die plek waar ek ook my lewe moet gaan neerlê en Hom volg nie. Ons sien nie die kruis as iets wat ek moet opneem om Hom te volg nie. Ons kan nie weergebore word as ons nie eers sterf nie. Dit is onmoontlik om lewendig weergebore te word. Ek moet my eie lewe, my eie geregtigheid, my eie ek, gaan neerlê by die kruis, sodat ek in 'n nuwe lewe kan opstaan, en Jesus dan volg.
Wedergeboorte vereis dood. Dan sal ons gebed nie wees "HERE ek bring al my sondes na U toe. Sal u hulle asseblief vergewe, en dankie dat ek nou 'n nuwe skepsel is", maar sal my gebed wees "HERE Jesus ek kan myself nie red nie, ek vertrou U daarvoor. Daaroor lê ek nou my lewe voor U neer, en ontvang ek U gawe. Dankie dat U my red". Dit is ook die eerste stap van geloof, omdat ek nou die HERE vertrou om my te red. Voordat ek gesterf het, is dit wat ek gedoen het godsdiens, maar nou is dit 'n lewe neergelê tot eer en verheerliking van Hom, ons HERE Jesus.
Hoe weet ek of ek regtig gesterf het? Kom ons kyk gou na 'n paar aspekte wat ons graag wil of nie wil hoor nie. Die godsdienstige persoon wil graag saam heers, maar wil nie suffer nie. Hy wil hemel toe gaan, maar hy wil nog steeds doen net wat Hy wil. Hy wil hê die HERE moet hom seën, maar hy wil niks opgee nie. Hy sal kilometers ver ry om boodskappe van krag, voorspoed (blessings), ewige lewe, geestelike gawes en wat ook al na te luister, maar hy hou nie van boodskappe van self aflegging, onderwerping, oorgee en heiligmaking nie. Hoekom? Want ek wil nie sterf nie. Ek wil in beheer bly van my lewe.
Die geredde persoon sê, "Nie ek nie, maar Christus". Hoekom? Kom ons kyk na Lukas. Lukas 9: 23 "As iemand agter My wil aankom, moet hy homself verloën en sy kruis elke dag opneem, en My volg." So, ek moet myself elke dag verloën. Ek moet elke dag sterf. As ek nie sterf nie, kan ek nie ewig lewe nie. Wanneer ek ewig lewe, het die dood geen mag oor my nie. Wanneer ek iemand vra hoe sy verhouding met die HERE is, stel ek nie belang in wat die HERE 20 of 10 of 5 jaar of selfs 1 maand gelede gedoen het in jou lewe nie, maar wat was Sy invloed vandag in jou lewe. Was dit deur 'n nuwe openbaring van Sy Woord, of die verhoring van 'n gebed vandag, of dalk het Hy jou net bederf deur iemand wat jy mis oor jou pad te bring.
Ek het vroeër gesê dat ek moet sterf. Maar waarvan moet ek sterf? Die mens bestaan uit 'n gees, 'n liggaam en 'n siel. Die mens se siel, m.a.w. jou emosies, wil, en denke is gewoont daaraan om sekere dinge te doen, en aanvaar sekere gewoontes as normaal. Jou gees daarenteen, is min ontwikkel in wie of wat God is. So wanneer ons ons menslike natuur verruil vir 'n Goddelike natuur, moet ons wêreldse gewoontes plek maak vir gewoontes wat God verheerlik. Dit beteken dus dat ek God moet koning maak in elke aspek van my lewe. Ek moet dus God se wette in my hart ontvang.
Ek moet verstaan wat dit beteken dat Hy my Middelaar is, m.a.w. Hy staan tussen my en God sodat God Hom sien en my kan kwytskeld. So is daar baie aspekte wat Hy homself wil openbaar aan ons, en waar ons Hom moet koning van maak, soos ons geneesheer, advokaat, regter, ons verlosser. Elke nuwe area waar ek Hom in ontdek, bou my geloof. Die Bybel leer ons ook dat dit onmoontlik is om God te behaag sonder geloof. So, ek moet elke aspek van my lewe gaan neerlê by die kruis, sodat ek in die plek daarvan Christus kan ontvang om die gewoonte of aspek van my lewe oor te neem.
Nou mag u dalk vra waaroor gaan alles. Matt. 5 48. "Wees dan volmaak soos julle Vader in die hemele volmaak is". Hoe kry ek dit reg? Jesus het klaar die pad gewys met die nuwe verbond. Kom ons kyk gou na die geskiedenis.
Die eerste verbond was tussen Abraham en God. God het vir Abraham belowe dat hy die vader van alle gelowiges sal wees. Die teken van die verbond was die besnyding. Die verbond is weer deur die HERE bevestig met Moses voor die uittog uit Egipte. Hier was die pasga, besnydenis en die bloed aan die deurposte die teken. Maar wat is die nuwe verbond? Ons hoor so baie van die nuwe verbond, maar verstaan ons wat dit beteken, of verstaan ons wat gebeur het? Wanneer ons die Bybel en ander geskrifte van dieselfde tyd bestudeer en ondersoek, vind ons dat daar verskeie kledingstukke en bewysstukke omgeruil was wat tekens van die verbond was. Kom ons kyk wat het Jesus vir ons nagelaat het, om onsself mee te klee:
	Sy kleed het Hy vir ons gegee sodat ons Sy natuur en karakter kan ontvang.
	Sy lyfband bied ons Sy krag en Sy Sterkte
	Die vermenging van die bloed beteken vir ons dat ons reiniging van sondes ontvang.
	Ons vind nou ook dat ons naam verander, en daardeur ontvang ons Sy reputasie en outoriteit, terwyl Hy ons Sy litteken aanbied aan die kruis as 'n permanente verbintenis.
	Hy verruil ook ons besittings, en so ontvang ons die ewige lewe.
	By die Nagmaal eet ons as deelgenote saam die verbondsmaal.
	Die laaste teken van die verbond, die gedenkpaal, is die bloedbevlekte kruis op Golgota. Want as Hy nie gesterf het nie, sou ons nie die ewige lewe kon ontvang nie.
Hoe word ek deel van die verbond? Deur die nagmaal te gebruik, die doop van die gelowige en die doping met die Heilige Gees wat die afsterwe van die ou mens, en die opstanding van die nuwe mens aandui. Want ek moet kies of ek deel wil word van die verbond. Nie my ouers, kerk of iemand kan vir my besluit nie. Ek moet my lewe gaan neerlê by die kruis. Johannes 3 vers 5 "Jesus antwoord: Voorwaar, voorwaar Ek sê vir jou, as iemand nie gebore word uit water en Gees nie, kan hy in die koninkryk van God nie ingaan nie. 6 Wat uit die vlees gebore is, is vlees; en wat uit die Gees gebore is, is gees.
Romeine 6 leer ons wat die doop beteken. 1 ¶ Wat sal ons dan sê? Sal ons in die sonde bly, dat die genade meer kan word? 2 Nee, stellig nie! Ons wat die sonde afgesterf het, hoe kan ons nog daarin lewe? 3 Of weet julle nie dat ons almal wat in Christus Jesus gedoop is, in sy dood gedoop is nie? 4 Ons is dus saam met Hom begrawe deur die doop in die dood, sodat net soos Christus uit die dode opgewek is deur die heerlikheid van die Vader, ons ook so in 'n nuwe lewe kan wandel. 5 Want as ons met Hom saamgegroei het deur die gelykvormigheid aan sy dood, sal ons dit tog ook wees deur dié aan sy opstanding; 6 aangesien ons dit weet dat ons oue mens saam gekruisig is, sodat die liggaam van die sonde tot niet gemaak sou word en ons nie meer die sonde sou dien nie. 7 Want hy wat gesterf het, is geregverdig van die sonde. 8 As ons dan saam met Christus gesterf het, glo ons dat ons ook saam met Hom sal lewe, 9 omdat ons weet dat Christus, nadat Hy opgewek is uit die dode, nie meer sterf nie. Die dood heers oor Hom nie meer nie. 10 Want die dood wat Hy gesterf het, het Hy vir die sonde eens en vir altyd gesterwe; maar die lewe wat Hy leef, leef Hy vir God. 11 So moet julle ook reken dat julle wel vir die sonde dood is, maar lewend is vir God in Christus Jesus, onse HERE. 12 Laat die sonde dan in julle sterflike liggaam nie heers dat julle aan sy begeerlikhede gehoorsaam sou wees nie. 13 En moenie julle lede stel tot beskikking van die sonde as werktuie van ongeregtigheid nie, maar stel julleself tot beskikking van God as mense wat uit die dode lewend geword het, en julle lede as werktuie van geregtigheid in die diens van God. 14 Want die sonde sal oor julle nie heers nie; want julle is nie onder die wet nie, maar onder die genade. 15 Wat dan? Sal ons sonde doen, omdat ons nie onder die wet is nie maar onder die genade? Nee, stellig nie! 16 Weet julle nie dat aan wie julle julself as diensknegte tot beskikking stel om hom gehoorsaam te wees, julle diensknegte is van hom aan wie julle gehoorsaam is nie óf van die sonde tot die dood, óf van die gehoorsaamheid tot geregtigheid? 17 Maar ons dank God dat julle wel diensknegte van die sonde was, maar van harte gehoorsaam geword het aan die voorbeeld van die leer wat aan julle oorgelewer is, 18 en, vrygemaak van die sonde, het julle diensbaar geword aan die geregtigheid. 19 Ek spreek menslikerwys ter wille van die swakheid van julle vlees; want net soos julle jul lede diensbaar gestel het aan die onreinheid en wetteloosheid om wetteloos te wees, so moet julle nou jul lede diensbaar stel aan die geregtigheid tot heiligmaking. 20 Want toe julle diensknegte was van die sonde, was julle vry van die geregtigheid. 21 Watter vrug dan het julle toe gehad van die dinge waaroor julle jul nou skaam? Want die uiteinde daarvan is die dood. 22 Maar nou dat julle vrygemaak is van die sonde en diensbaar geword het aan God, het julle jul vrug tot heiligmaking en uiteindelik die ewige lewe. 23 Want die loon van die sonde is die dood, maar die genadegawe van God is die ewige lewe in Christus Jesus, onse HERE."
As ons besef dat ons deel het aan Sy verbond met ons, sal ons ook die Krag weerspieël wat ons as Christene kortkom, en doen wat Hy gebied. Die Krag kom van Hom en word ons s'n as deel van die verbond. Die Krag is dieselfde Krag as wat Jesus noem in Matteus 28 vers 18 dat alle mag aan Hom gegee is in hemel en op aarde. Dit is ook dieselfde Krag wat Jesus uit die dood opgerig het. Dit beteken dat dieselfde Krag en Mag wat Jesus besit aan ons bemaak is in die verbond.
Petrus verklaar dit as volg: "Immers, sy goddelike krag het ons alles geskenk wat tot die lewe en godsvrug dien, deur die kennis van Hom wat ons geroep het deur sy heerlikheid en deug, waardeur Hy ons die grootste en kosbare beloftes geskenk het, sodat julle daardeur deelgenote kan word van die goddelike natuur, nadat julle die verdorwenheid ontvlug het wat deur begeerlikheid in die wêreld is. (2Pe 1:3-4)
Apr 29th 2013, 04:35 PM
Ek verstaan presies wat jy sê. Kom ek probeer waarna ek soek op 'n ander manier verduidelik.
In die gelykenis van die verlore seun, word meestal gefokus op die jonger seun wat weggeloop het. As ons egter na die oudste seun kyk, leer mens heelwat meer dink ek.
Hy het nie sy pa se hart geken nie. As hulle soggens net saam bietjie koffie gedrink en beskuit geeet het sou hy geweet het hoe sy pa voel. Hoe anders sou dit nie verloop het as hy gesê het, "Sjoe pa, ek het nie besef jy verlang so nie. Ek sal hom gaan soek en terugbring." Dan helder sy pa se gesig op. "Ag Ouboet, sal jy? Sal jy regtig? Jis ek sal so bly wees! Wat het jy als nodig vir die reis? Kom ons begin reelings tref!!"
Dit was egter nie wat gebeur het nie, nê. Hy daag heel dikbek by die huis op terwyl almal paartie hou en kla: "Ek het heeltyd die wet onderhou en jy het my niks gegee nie." Toe seg sy pa vir hom: "Ouboet, als wat ek het is joune. Jyt net nooit gevra nie!!"
Ons is erfgename van God en mede erfgename met Christus. Ek probeer uitvind wat my erfdeel in sy volheid behels. :D Is ek vraatsig? Ja!! Is ek selfsugtig? Ek dink nie so nie. As daar selfsug is, mag God dit gerus uitroei met wortel en tak!!
Apr 30th 2013, 08:08 AM
Ek dink elke persoon wil dit graag weet. Die HERE sal elke dag vir jou wys wat nodig is vir die dag, en as Hy jou dalk wil bederf, sal jy ook leer wat hy dalk in die toekoms vir jou sal hê. So ek dink'n persoon kyk maar na waar jy eendag gaan opeindig, en hopelik is dit vir elke persoon in die ewige lewe. Dit is maar waar ek eerste begin. Wanneer ek 200% oortuig is daarvan, dan kyk ek maar waar Hy my elke dag lei en leef ek my Christenskap uit, want dit is wat die mense lees, my lewe. En dan sal die HERE jou gebruik waar Hy wil elke dag. Ek verwys die mense maar na 'n opsomming van 'n boek wat ek jare terug gelees het, en wat Christenskap vir ons vergelyk met die wat orde soek in hulle lewe, en die wat elke dag verbaas is oor wat gebeur. Gaan lees dit daar, dit sal jou op 'n goeie wyse laat besluit wie jy eintlik is. As jy 'n pionier is, sal jy agterkom dit maak ientlik nie saak nie.
Hier is die link http://shamaministries.org.za/wp/settlers-and-the-pioneers/. Miskien het jy dit al gelees, maar ek lees dit nogsteeds baie, net om vir my rigting te gee.
Apr 30th 2013, 05:29 PM
Lourens, dankie!! Dis presies wat op die forum aan die gang is. Setlaars vs Pioniers. En dis 'n ewige stryery!!
Apr 30th 2013, 06:17 PM
Hier is die link http://shamaministries.org.za/wp/settlers-and-the-pioneers/. Miskien het jy dit al gelees, maar ek lees dit nogsteeds baie, net om vir my rigting te gee.Nou hoekom is al die goeie goed inni Kaap :hmm: